section_heading: Povijest
paragraph_text: Prvomajska ulica, u kojoj se nalazi džamija, ranije se zvala Stambolski drum, a cijelo naselje bilo je poznato kao Jeleč mahala, po Jeleču, srednjovjekovnom gradu koji se nalazi na Rogozni, u čijem pravcu je vodila današnja Prvomajska ulica. Ime Jeleč mahala izgubilo se u 17. stoljeću i umjesto njega spominju se džemati Altun-alem i Ahmed vojvoda. Osmanski putopisac Evlija Čelebija, koji je kroz ove krajeve proputovao šezdesetih godina 17. stoljeća, zapisao je: „Džamija koja se zove Altun (alem) džamija stara je bogomolja, nalazi se u Jeleč mahali na Carigradskom drumu”.